ಐಪಿಎಲ್ನಲ್ಲಿ ಹೆಚ್ಚು ಕಿಲೋ ಮೀಟರ್ ಕ್ರಮಿಸಿದ ಆಟಗಾರ ಯಾರು ಗೊತ್ತಾ..? ಟಿ20 ಕ್ರಿಕೆಟ್ ಲೀಗ್ ಅಂದಾಕ್ಷಣ ನಮ್ಮ ಕಣ್ಮುಂದೆ ಬರುವುದು ಬ್ಯಾಟ್ಸ್ಮನ್ಗಳು ಸಿಡಿಸುವ ಸಿಕ್ಸರ್ಗಳು ಹಾಗೂ ಬೌಂಡರಿಗಳು. ಹೌದು..! ಸಿಕ್ಸರ್, ಬೌಂಡರಿಗಳು ಪಂದ್ಯದ ಗತಿಯನ್ನೇ ಬದಲಿಸೋದ್ರಲ್ಲಿ, ಯಾವುದೇ ಅನುಮಾನ ಇಲ್ಲ. ಆದ್ರೆ ಕ್ರಿಕೆಟ್ ಅನ್ನೋ ಜಂಟಲ್ಮೆನ್ ಗೇಮ್ನಲ್ಲಿ ಸಿಂಗಲ್ಸ್, ಡಬಲ್ಸ್, ಟ್ರಿಪಲ್ಸ್ ಕೂಡ ಮಹತ್ವದ ಪಾತ್ರ ವಹಿಸುತ್ತವೆ. ಕ್ರಿಕೆಟ್ನ ಯಾವುದೇ ಫಾರ್ಮೆಟ್ ಆಗಲಿ, ಅಲ್ಲಿ ಸಿಂಗಲ್ಸ್ ಹಾಗೂ ಡಬಲ್ಸ್ ರನ್ಗಳು ಹೆಚ್ಚು ಮಹತ್ವ ಪಡೆದಿದೆ. ಇದಕ್ಕೆ ಕಾರಣ ಪ್ರತಿ ಎಸೆತದಲ್ಲಿ ಡಿಫೆನ್ಸ್ ಮಾಡುತ್ತಾ ಒಂದೊಂದು, ಎರಡೂ ರನ್ ಕಲೆಹಾಕುವುದರ ಜೊತೆಗೆ, ಒಂದು ಬೌಂಡರಿ ಬಾರಿಸಿದ್ರೆ ಸಾಕು ಎದುರಾಳಿ ತಂಡದ ಮೇಲೆ ಒತ್ತಡ ಹೇರುವುದರ ಜೊತೆಗೆ, ಪಂದ್ಯವನ್ನ ಹಿಡಿತ ಸಾಧಿಸುವುದರಲ್ಲಿ ಎರಡು ಮಾತಿಲ್ಲ. ಹಾಗಾದ್ರೆ ಐಪಿಎಲ್ ಟೂರ್ನಿಯಲ್ಲಿ ಸಿಂಗಲ್ಸ್, ಡಬಲ್ಸ್, ಟ್ರಿಪಲ್ ಓಟದಿಂದ ಹೆಚ್ಚು ರನ್ ಕಲೆಹಾಕಿದ ಹಾಗೂ 22 ಯಾರ್ಡ್ಸ್ನಲ್ಲಿ ಹೆಚ್ಚು ಕಿಲೋ ಮೀಟರ್ ಕ್ರಮಿಸಿದ ಆ ಆಟಗಾರರು ಯಾರು? 1. ವಿರಾಟ್ ಕೊಹ್ಲಿ 47.31 ಕಿಲೋ ಮೀಟರ್ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡದ ನಾಯಕ ವಿರಾಟ್ ಕೊಹ್ಲಿ, ಕ್ರಿಕೆಟ್ನ ಎಲ್ಲಾ ಫಾರ್ಮೆಟ್ನಲ್ಲೂ ಕಿಂಗ್. ಸಿಕ್ಸರ್, ಬೌಂಡರಿ ಬಾರಿಸುವುದರಲ್ಲೇ ಅಲ್ಲ, ಪ್ರತಿಯೊಂದು ಎಸೆತದಲ್ಲಿ ಸಿಂಗಲ್ ಅಂಡ್ ಡಬಲ್ ರನ್ ಕದಿಯೋದ್ರಲ್ಲ್ಲೂ ಕೊಹ್ಲಿ ನಿಸ್ಸೀಮಾ. ಇದರಿಂದಲೇ ಗೊತ್ತಾಗುತ್ತೆ ಅವ್ರ ಫಿಟ್ನೆಸ್ ಲೆವೆಲ್ ಏನು ಅಂತಾ.! ಒಂದೇ ಸೀಸನ್ನಲ್ಲಿ 4 ಶತಕಗಳನ್ನೊಳಗೊಂಡ 973 ರನ್ ಚಚ್ಚಿದ್ದ ವಿರಾಟ್, 22 ಯಾರ್ಡ್ನ ಸಿಂಗಲ್ಸ್, ಡಬಲ್ಸ್ನಲ್ಲಿ ಅತಿ ಹೆಚ್ಚು ರನ್ ಕಲೆಹಾಕಿದ ಆಟಗಾರ. 177 ಪಂದ್ಯಗಳಿಂದ 5,412 ರನ್ ಬಾರಿಸಿರುವ ಕೊಹ್ಲಿ, 480 ಬೌಂಡರಿ, 190 ಸಿಕ್ಸರ್ಗಳ ಮೂಲಕ 3060 ರನ್ ಕಲೆಹಾಕಿದ್ದಾರೆ. ನಾನ್ ಬೌಂಡರಿ ಮೂಲಕ 2352 ರನ್ ಕಲೆಹಾಕಿರುವ ಕೊಹ್ಲಿ 47.3 ಕಿಲೋ ಮೀಟರ್ ದೂರ ಕ್ರಮಿಸಿದ್ದಾರೆ 2. ಸುರೇಶ್ ರೈನಾ 44.90 ಕಿಲೋ ಮೀಟರ್ ಐಪಿಎಲ್ ಟೂರ್ನಿಯಲ್ಲಿ ಕನ್ಸಿಸ್ಟೆನ್ಸಿ ಬ್ಯಾಟಿಂಗ್ ಮೂಲಕ ಗಮನ ಸೆಳೆದ ಸುರೇಶ್ ರೈನಾ, ಚೆನ್ನೈ ಸೂಪರ್ ಕಿಂಗ್ಸ್ ತಂಡದ ಆಧಾರ ಸ್ಥಂಭ ಕೂಡ ಹೌದು.. ಪ್ರತಿ ಸೀಸನ್ನಲ್ಲಿ 350ಕ್ಕೂ ಹೆಚ್ಚು ರನ್ ಗಳಿಸಿದ ಐಪಿಎಲ್ನ ಏಕೈಕ ಆಟಗಾರ ರೈನಾ. 22 ಯಾರ್ಡ್ನಲ್ಲಿ 44.90 ಕಿಲೋ ಮೀಟರ್ ಕ್ರಮಿಸಿದ್ದಾರೆ. ಇನ್ನು ಐಪಿಎಲ್ನಲ್ಲಿ 193 ಪಂದ್ಯಗಳನ್ನಾಡಿರುವ ರೈನಾ, 5368 ರನ್ ಕಲೆಹಾಕಿದ್ದಾರೆ. 493 ಬೌಂಡರಿ, 194 ಸಿಕ್ಸರ್ಗಳ ಮೂಲಕ 3136 ರನ್ ಕಲೆಹಾಕಿದ್ರೆ. ನಾನ್ ಬೌಂಡರಿಗಳ ಮೂಲಕ 2232 ರನ್ ಕಲೆಹಾಕಿ 44,9 ಕಿಲೋ ಮೀಟರ್ ಕ್ರಮಿಸಿದ್ದಾರೆ. ಈ ಮೂಲಕ ಐಪಿಎಲ್ನಲ್ಲಿ ಹೆಚ್ಚು ಕಿಲೋ ಮೀಟರ್ ಕ್ರಮಿಸಿದ 2ನೇ ಆಟಗಾರ ಎನಿಸಿಕೊಂಡಿದ್ದಾರೆ.. 3. ರೋಹಿತ್ ಶರ್ಮಾ 40.43 ಕಿಲೋ ಮೀಟರ್ ಹಿಟ್ಮ್ಯಾನ್ ರೋಹಿತ್ ಶರ್ಮಾ, ಐಪಿಎಲ್ನ ಸ್ಟಾರ್ ಪರ್ಫಾಮರ್ ಆಯಂಡ್ ಮುಂಬೈ ಇಂಡಿಯನ್ಸ್ನ ಸಕ್ಸಸ್ ಫುಲ್ ಕ್ಯಾಪ್ಟನ್, ಓಪನರ್, ಮಿಡ್ಲ್ ಆರ್ಡರ್ನಲ್ಲಿ ಬ್ಯಾಟ್ ಬೀಸಿರುವ ರೋಹಿತ್, ಐಪಿಎಲ್ ಟೂರ್ನಿಯಲ್ಲಿ ವಿಕೆಟ್ ನಡುವೆ 40 ಕಿಲೋ ಮೀಟರ್ ಕ್ರಮಿಸಿದ 3ನೇ ಆಟಗಾರ. 188 ಪಂದ್ಯಗಳಿಂದ 4898 ರನ್ ಕಲೆಹಾಕಿರುವ ಹಿಟ್ಮ್ಯಾನ್, 431 ಬೌಂಡರಿ, 194 ಸಿಕ್ಸರ್ಗಳಿಂದ 2888 ರನ್ ಬಾರಿಸಿದ್ರೆ. ಬೌಂಡರಿ ಇಲ್ಲದೆ 2010 ರನ್ ಕಲೆಹಾಕಿದ್ದಾರೆ. ಈ ಮೂಲಕ ರನ್ನಿಂಗ್ ಬಿಟ್ವೀನ್ ದಿ ವಿಕೆಟ್ಸ್ನಲ್ಲಿ 40.4 ಕಿಲೋ ಮೀಟರ್ ಕ್ರಮಿಸಿದ್ದಾರೆ.. 4. ಎಮ್.ಎಸ್.ಧೋನಿ 40.03 ಕಿಲೋ ಮೀಟರ್ ಮಹೇಂದ್ರ ಸಿಂಗ್ ಧೋನಿ, ಈ ಹೆಸರಿಗೆ ಪರಿಚಯಿಸುವ ಅವಶ್ಯಕತೆಯೇ ಬೇಕಿಲ್ಲ. ನಾಯಕನಾಗಿ ಯೆಲ್ಲೋ ಆರ್ಮಿಗೆ 3 ಬಾರಿ ಐಪಿಎಲ್ ಕಿರೀಟ, 9 ಬಾರಿ ಫೈನಲ್ಗೆ ಕೊಂಡೊಯ್ದ ಏಕೈಕ ನಾಯಕ ಅಂದ್ರೆ ಅದು ಮಾಹಿ. 12 ಸೀಸನ್ಗಳಿಂದ ಒಮ್ಮೆಯೂ ಲೀಗ್ ಹಂತದಿಂದ ಹಿಂತಿರುಗದ ಏಕೈಕ ತಂಡ ಕೂಡ ಹೌದು. ನಾಯಕನಾಗಿ ಮಾತ್ರವಲ್ಲ ಸಿಂಗಲ್ಸ್, ಡಬಲ್ಸ್ ರನ್ ಕದಿಯೋದ್ರಲ್ಲಿ ಧೋನಿಗೆ ಸರಿಸಮ ಯಾರು ಇಲ್ಲ.. ಸಿಂಗಲ್ ಅನ್ನ ಡಬಲ್ ರನ್ ಆಗಿ ಕನ್ವರ್ಟ್ ಮಾಡೋದು 39 ವರ್ಷದ ಯಂಗ್ ಮ್ಯಾನ್ಗೆ ಮಾತ್ರ ಸಾಧ್ಯ. 190 ಮ್ಯಾಚ್ಗಳಿಂದ 4432 ರನ್ ಕಲೆಹಾಕಿರುವ ಮಹೇಂದ್ರ ಸಿಂಗ್ ಧೋನಿ, 297 ಬೌಂಡರಿ, 209 ಸಿಕ್ಸರ್ ಮೂಲಕ 2442 ರನ್ ಬಾರಿಸಿದ್ರೆ. ಬೌಂಡರಿ ಇಲ್ಲದೆ 1990 ರನ್ ಕಲೆಹಾಕಿದ್ದಾರೆ.. ಈ ಮೂಲಕ ವಿಕೆಟ್ ನಡುವೆ 40 ಕಿಲೋ ಮೀಟರ್ ಕ್ರಮಿಸಿದ್ದಾರೆ. 5. ಶಿಖರ್ ಧವನ್ 38.4 ಕಿಲೋ ಮೀಟರ್ ಇನ್ನು ವಿರಾಟ್ ಕೊಹ್ಲಿ, ಸುರೇಶ್ ರೈನಾ, ರೋಹಿತ್ ಶರ್ಮಾ, ಮಹೇಂದ್ರ ಸಿಂಗ್ ಧೋನಿ ಬಳಿಕ ವಿಕೆಟ್ ಮಧ್ಯೆ ಹೆಚ್ಚು ಕಿಲೋ ಮೀಟರ್ ಓಡಿದ ಆಟಗಾರ ಗಬ್ಬರ್ ಸಿಂಗ್ ಖ್ಯಾತಿಯ ಶಿಖರ್ ಧವನ್, 159 ಪಂದ್ಯಗಳಿಂದ 4579 ರನ್ ಬಾರಿಸಿರುವ ಶಿಖರ್, 524 ಬೌಂಡರಿ, 96 ಸಿಕ್ಸರ್ ಮೂಲಕ 2672 ರನ್ ಸಿಡಿಸಿದ್ರೆ. ನಾನ್ ಬೌಂಡಿರಿ ಮೂಲಕ 1907 ರನ್ ಕಲೆಹಾಕಿದ್ದಾರೆ. ಈ ಮೂಲಕ 38.4 ಕಿಲೋ ಮೀಟರ್ ದೂರ ವಿಕೆಟ್ ನಡುವೆ ಓಡಿದ್ದಾರೆ..